smcproject/ml-wiki-sentences huggingface dataset:
ഉടുമ്പൻചോല താലൂക്ക് : ചിന്നക്കനാൽ, ബൈസൺവാലി, രാജകുമാരി, പൂപ്പാറ, രാജാക്കാട്, കൊന്നത്തൊടി, ശാന്തൻപാറ, കാന്തിപ്പാറ, വാത്തിക്കുടി, ചതുരംഗപാറ, ഉടുമ്പൻചോല, ഉപ്പുതോട്, പാറത്തോട്, കൽക്കൂന്തൽ, തങ്കമണിയുടെ ഭാഗം, അയ്യപ്പൻകോവിൽ, പാമ്പാടുംപാറ, കട്ടപ്പന, കരുണാപുരം, വണ്ടൻമേട്, ആനക്കര, ആനവിലാസം, ചക്കുപള്ളം.
പത്തനംതിട്ട -കോഴഞ്ചേരി താലൂക്ക്: തണ്ണിത്തോട്, അരുവാപ്പുലം.
റാന്നി താലൂക്ക്: ചിറ്റാർ-സീതത്തോട്, കൊല്ലമുള, പെരുനാട്, വടശ്ശേരിക്കര.
തൃശ്ശൂർ – മുകുന്ദപുരം താലൂക്ക്: പരിയാരം.
പാലക്കാട് – ആലത്തൂർ താലൂക്ക്: കിഴക്കഞ്ചേരി-1.
ചിറ്റൂർ താലൂക്ക്: മുതലമട-1, മുതലമട-2, നെല്ലിയാമ്പതി.
മണ്ണാർക്കാട് താലൂക്ക്: പുതൂർ, പാടവയൽ, അഗളി, കോട്ടത്തറ, കല്ലാമല, ഷോളയാർ, പാലക്കയം.
പാലക്കാട് താലൂക്ക്: പുതുപ്പരിയാരം-1, മലമ്പുഴ-1, പുതുശ്ശേരി ഈസ്റ്റ്.
മലപ്പുറം – നിലമ്പൂർ താലൂക്ക്: ചുങ്കത്തറ, കുറുമ്പിലങ്ങോട്, വഴിക്കടവ്, അകമ്പാടം, കരുളായ്, അമരമ്പലം, ചീക്കോട്, കാളികാവ്, കേരള എസ്റ്റേറ്റ്, കരുവാരക്കുണ്ട്.
കോഴിക്കോട് – കോഴിക്കോട് താലൂക്ക് : കെടവൂർ, പുതുപ്പാടി, നെല്ലിപ്പൊയിൽ, കോടഞ്ചേരി, തിരുവമ്പാടി.
കൊയിലാണ്ടി താലൂക്ക്: ചെമ്പനോട, ചക്കിട്ടപാറ.
വടകര താലൂക്ക്: തിനൂർ, കാവിലുംപാറ.
വയനാട് – മാനന്തവാടി താലൂക്ക് : തിരുനെല്ലി, തൃശ്ശിലേരി, പേരിയ, തൊണ്ടർനാട്.
സുൽത്താൻ ബത്തേരി താലൂക്ക്: കിടങ്ങനാട്, നൂൽപ്പുഴ.
വൈത്തിരി താലൂക്ക്: തരിയോട്, അച്ചൂരാനം, പൊഴുതന, കോട്ടപ്പടിയുടെ ഭാഗം, ചുണ്ടേൽ, കുന്നത്തിടവക, വെള്ളരിമല.
കണ്ണൂർ -തലശ്ശേരി താലൂക്ക്: ആറളം, കൊട്ടിയൂർ, ചെറുവാഞ്ചേരി പ്രതിഷേധം
റിപ്പോർട്ട്  കേരളത്തിൽ  നടപ്പാക്കാനുള്ള കേന്ദ്രസർക്കാർ തീരുമാനം ഏകപക്ഷീയമാണെന്ന് ആരോപിച്ച് പ്രതിപക്ഷം ഹർത്താലിന് ആഹ്വാനം ചെയ്തു.
വലിയ പ്രതിഷേധത്തിന് ഇടയാക്കിയ കൊട്ടിയൂർ മേഖലയിലുണ്ടായ കലാപത്തിൽ മൂന്നുകോടി രൂപയുടെ നഷ്ടമുണ്ടായതായി കണക്കാക്കപ്പെട്ടു.
http://keralabiodiversity.org/index.php?option=com_content view=article id=185 Itemid=201 അവലംബം 1 2 {{ citation }} : Check date values in: | accessdate= ( help ) ↑ {{ citation }} : Check date values in: | accessdate= ( help ) ↑ {{ cite news }} : Check date values in: | accessdate= ( help )
കാംകോ ഇംഗ്ലീഷ് വിലാസം https://ml.wikipedia.org/wiki/Kamco
ഒരു പൊതുമേഖലാസ്ഥാപനമാണ് കാംകോ എന്ന കേരളാ അഗ്രോ മെഷീനറി കോർപ്പറേഷൻ .
തൃശൂർ ജില്ലയിലെ അത്താണിയിലാണ് കമ്പനിയുടെ ആസ്ഥാനം.
കൂടാതെ തൃശൂർ ജില്ലയിലെ തന്നെ അത്താണി , മാള , പാലക്കാട് ജില്ലയിലെ കഞ്ചിക്കോട് , എറണാകുളം ജില്ലയിലെ കളമശേരി എന്നിവിടങ്ങളിലും കമ്പനിയുടെ യൂണിറ്റുകൾ സ്ഥിതി ചെയ്യുന്നു.
കമ്പനിയുടെ ഉല്പന്നങ്ങൾ കേരളത്തിൽ വിറ്റഴിക്കുന്നത് കേരളാ അഗ്രോ ഇൻഡസ്ട്രീസ് കോർപ്പറേഷൻ വഴിയാണ്.
ട്രാക്ടർ , പവർ ടില്ലർ , ഗാർഡൻ ടില്ലർ , കൊയ്ത്തു യന്ത്രം , ഡീസൽ എഞ്ചിൻ എന്നിവയുടെ നിർമ്മാണമാണ് കമ്പനിയുടെ പ്രധാന പ്രവർത്തന മേഖല .
ജാപ്പനീസ് സാങ്കേതികവിദ്യയിൽ പവർ ടില്ലർ നിർമ്മാണത്തോടെ 1973 - ൽ സ്വതന്ത്ര കോർപ്പറേഷനായി കമ്പനി ആരംഭിച്ചു.
തുടക്കത്തിൽ നഷ്ടത്തിലായിരുന്ന കമ്പനി 1984 - മുതൽ ലാഭം നേടിത്തുടങ്ങിയത്.
എറണാകുളം ജില്ലയിലെ കളമശ്ശേരിയിൽ പ്രവർത്തിച്ചിരുന്ന സിഡ്‌കോയുടെ നഷ്ടത്തിലായിരുന്ന യൂണിറ്റ് ഏറ്റെടുത്ത് 1990-ൽ എഞ്ചിൻ പ്ലാന്റ് സ്ഥാപിച്ചു.
തുടർന്ന് അഞ്ചാം വർഷം പാലക്കാട് കഞ്ചിക്കോട് മറ്റൊരു പവർ ടില്ലർ യൂണിറ്റും സ്ഥാപിച്ചു.
വീണ്ടും അഞ്ചു വർഷത്തിനു ശേഷം മാളയിൽ കൊയ്ത്തുയന്ത്ര നിർമ്മാണ യൂണിറ്റ് ആരംഭിച്ചു.
പിന്നീട് അത്താണിയിലെ തോഷിബ ആനന്ദ് ലാമ്പ്സിന്റെ യൂണിറ്റിന്റെ 10 ഏക്കർ ഭൂമി ഏറ്റെടുത്ത് ഇറ്റാലിയൻ സാങ്കേതികവിദ്യയിൽ ട്രാക്ടർ നിർമ്മാണ യൂണിറ്റും ആരംഭിച്ചു.
ഇതിന്റെ ഉത്പാദനം 2011 ജൂണിലാണ് ആരംഭിക്കുക.
ഒറീസ , ബംഗാൾ .
വടക്കു കിഴക്കൻ സംസ്ഥാനങ്ങൾ എന്നിവിടങ്ങളിലാണ് കമ്പനിയുടെ പ്രധാന വിൽപ്പനമേഖല.
ഉല്പാദനത്തിന്റെ 70 ശതമാനത്തോളം ഇത്തരത്തിൽ വിറ്റഴിക്കുന്നു.
27 വർഷമായി ലാഭത്തിൽ പ്രവർത്തിക്കുന്ന കമ്പനിയുടെ 2008-2009 വർഷത്തിലെ പവർ ടില്ലറുകളുടെ ഉല്പാദനം 9647 യൂണിറ്റുകളായിരുന്നു.
2010-2011 - ൽ ഇത് 12182 ആയി ഉയർന്നു.
ഇതേ വർഷത്തിലെ കമ്പനിയുടെ ലാഭം 14.27 കോടി രൂപയായിരുന്നു.
ദേശീയാടിസ്ഥാനത്തിൽ കമ്പനിയുടെ വളർച്ച 10 മുതൽ 15 ശതമാനം വരെയാണ്.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് Archived 2011-04-12 at the Wayback Machine
കാടകലം
ഡോ. സഖിൽ രവീന്ദ്രൻ, ജിന്റോ തോമസ് തിരക്കഥയിൽ സഖിൽ രവീന്ദ്രൻ സംവിധാനം ചെയ്ത് 2021  സെപ്റ്റംബർ 22  -നു പുറത്തിറങ്ങിയ മലയാള  ചലച്ചിത്രമാണ് കാടകലം .
മാസ്റ്റർ ഡാവിഞ്ചി സതീഷ് , സതീഷ്,  എന്നിവർ ഇതിൽ പ്രധാന വേഷങ്ങളിൽ അഭിനയിച്ചിരിക്കുന്നു.
പെരിയാർ വാലി ക്രീയേഷൻസിന്റെ ബാനറിൽ സഖിൽ രവീന്ദ്രൻ ആണ് ചിത്രം നിർമ്മിച്ചിരിക്കുന്നത്.
പ്രശസ്‌ത സംവിധായകൻ ബാബുരാജ് അസറിയ യുടെ നിർമാണ വിതരണ കമ്പനിയായ കളക്ടിവ് ഫ്രെയിംസ് ചിത്രം ആമസോൺ പ്രി മി ലൂടെ യു.കെ,യൂ .
എസ് പ്ലാറ്റുഫോമുകളിൽ പ്രദർശനത്തിന് എത്തിച്ചിരിക്കുന്നത്.
ഈ ചിത്രത്തിന്റെ ഛായാഗ്രഹണം നിർവ്വഹിച്ചത് റെജി ജോസഫ് ആണ്.
ചിത്രം എഡിറ്റ് ചെയ്തത് അംജത് ഹസൻ ആണ്.
ഫഹദ് ഫാസിൽ നായകനായ അതിരൻ യിലൂടെ പ്രശസ്തനായ സംഗീത സംവിധായകൻ പി.എസ് ജയ്ഹരി ആണ് സംഗീതം നൽകിയിരിക്കുന്നത്.
സൗണ്ട് ഡിസൈനിംഗ് ചെയ്തത് കരുൺ പ്രസാദ്.
ലിറിക്‌സ് ബി.കെ ഹരിനാരായൻ ,പാടിയത് ബിജിബാലും ആണ് പ്രൊഡക്ഷൻ ആൻഡ് ഡിസ്ട്രിബ്യൂഷൻ ഹൗസ് കളക്ടീവ് ഫ്രെയിംസ് ആണ് ചിത്രം വിതരണം ചെയ്തത്.
അഭിനേതാക്കൾ ഡാവിഞ്ചി സതീഷ് സതീഷ് കഥാസാരം
10 വയസ്സുള്ള കുഞ്ഞപ്പൂ എന്ന കുട്ടിയുടെ ജീവിതത്തോടെയാണ് കാടകളം കഥ ആരംഭിക്കുന്നത്, അച്ഛനോടൊപ്പം കാട്ടിൽ പോകാനും അച്ഛനും മുഴുവൻ ഗോത്രവും കാട്ടിൽ ജീവിക്കുന്ന രീതി അറിയാനും അവൻ ഇഷ്ടപ്പെടുന്നു.
സാധാരണ ആദിവാസി ജനങ്ങളെ ഭയപ്പെടുത്തുന്ന ചില്ലി കൊമ്പൻ എന്ന ആനയുടെ കഥയെക്കുറിച്ച് അച്ഛൻ മുരുകൻ പറയുന്നു.
കുഞ്ചപ്പൂ ചിലർക്ക് എങ്ങനെ ചില്ലി കൊമ്പൻ കാണാൻ ആഗ്രഹമുണ്ട്.
നാലാം ക്ലാസിനുശേഷം കുഞ്ഞാപ്പൂവിനെ കാട്ടിലേക്ക് അയച്ച് അവനെ പഠിപ്പിക്കാനാണ് മുരുകൻറെ  ആഗ്രഹം, പക്ഷേ കുഞ്ഞാപ്പൂവിന് കാട്ടിൽ താമസിക്കാനാണ് ഇഷ്ടമാണ്, പക്ഷേ പുറത്ത് പോകാൻ ആഗ്രഹിക്കുന്നില്ല.
അവർക്ക് അവരുടേതായ റോളുകളുള്ള ഒരു ഇടമുണ്ട്, ആ വ്യക്തി ഇല്ലെങ്കിൽ അത് ശൂന്യമായിരിക്കും.
അവാർഡുകൾ Awards Award Category Recipients and nominees Result Kerala State Award 2022 Best Children's Film Dr. Sakhil Raveendran Won Kerala State Award 2022 Best Lyricist BK Harinarayanan Won Danbad International Film Festival Best Feature film Sakhil Raveendran Won Indian Creative mind Film Festival Best Feature film Sakhil Raveendran Won അവലംബം 1 2 3 4 1 2 3 4 5 ↑ 1 2 3 4 5 1 2 3 1 2 3 പുറത്തേക്കുള്ള കണ്ണികൾ Official site Archived 2021-09-16 at the Wayback Machine Kaadakalam imdb
കാണി മരഞണ്ട് ഇംഗ്ലീഷ് വിലാസം https://ml.wikipedia.org/wiki/Kani_maranjandu
കേരളത്തിലെ പശ്ചിമഘട്ടത്തിൽ കണ്ടെത്തിയ പുതിയ ഇനത്തിൽപെട്ട മരഞണ്ടാണ് ' കാണി മരഞണ്ട്' , .
തിരുവനന്തപുരം കോട്ടൂർ വനമേഖലയിലാണ് ഇവയെ കണ്ടെത്തിയിരിക്കുന്നത്.
ഇവയുടെ ശാസ്ത്രനാമം കാണി മരഞണ്ട് എന്നുതന്നെയാണ് .
ശാസ്ത്രനാമം പൂർണമായും മലയാളത്തിലുള്ള ഏകജീവി എന്ന പ്രത്യേകതയുമുണ്ട് ഇവയ്ക്ക്.
പൂർണമായും മരത്തിൽ കഴിയുന്ന ഞണ്ടുകളെ പറ്റി വിവരം നൽകിയത് കോട്ടൂർ വനമേഖലയിലെ ആദിവാസിസമൂഹത്തിലെ രാജൻ കാണിയും മാത്തൻ കാണിയുമാണ്.
പുതിയ മരഞണ്ടിന്റെ ജനുസ്സിന്  കാണിവിഭാഗം ആദിവീസികളോടുള്ള ആദര സൂചകമായി കാണി എന്നും സ്പീഷീസിന് മലയാളം പേരായ മരഞണ്ട് എന്നും ഗവേഷകർ  നാമകരണംചെയ്യുകയായിരുന്നു .
ഘടന, സവിശേഷത
കുറുകെ അണ്ഡാകൃതിയിലുള്ള പുറന്തോടും വളരെനീണ്ട കാലുകളുമാണ് കാണി മരഞണ്ടിനെ മറ്റു മരഞണ്ടുകളിൽനിന്ന് വ്യത്യസ്തമാക്കുന്നത്.
നീണ്ട കാലുകളും ആദ്യകാലിലെ അഗ്രഭാഗം വളഞ്ഞ ഉറച്ചമുള്ളുകളും അനായാസമായി മരം കയറാൻ ഇവയ്ക്ക് സഹായകമാകുന്നു.
ശരീരത്തിന് നീലകലർന്ന കറുപ്പ് നിറമാണ്.
അടിവശത്തും പാർശ്വങ്ങളിലും ഓറഞ്ചുകലർന്ന മഞ്ഞനിറവുമുണ്ട്.
ഗവേഷകർ
കേരള സർവകലാശാലയിലെ അക്വാട്ടിക് ബയോളജി വിഭാഗം മേധാവി ഡോ. എ ബിജുകുമാറിന്റെ നേതൃത്വത്തിലുള്ള സംഘമാണ് പുതിയ മരഞണ്ടിനെ കണ്ടെത്തിയത്.
ഡോ. ബിജുകുമാർ, ഗവേഷകൻ സ്മൃതിരാജ്, സിംഗപ്പൂർ സർവകലാശാലയിലെ ലീ കോങ് ചിയാൻ നാച്വറൽ ഹിസ്റ്ററി മ്യൂസിയം മേധാവി ഡോ. പീറ്റർയുങ് എന്നിവർ ചേർന്ന് തയ്യാറാക്കിയ ലേഖനം അന്താരാഷ്ട്ര പ്രസിദ്ധീകരണമായ ജേർണൽ ഓഫ് ക്രസ്റ്റേഷ്യൻ  ബയോളജിയിയുടെ പുതിയ ലക്കത്തിൽ പ്രസിദ്ധീകരിച്ചു .
ഒരുവർഷത്തിലേറെ നീണ്ട അന്വേഷണത്തിനൊടുവിൽ കോട്ടൂരിലെ ചെറുമാങ്കലിൽ ആദ്യഞണ്ടിനെ കണ്ടെത്തി.
പിന്നീട് നിരവധി മരഞണ്ടുകളുടെ സാന്നിധ്യം വലിയ മരങ്ങളിലെ വെള്ളം നിറഞ്ഞ പൊത്തുകളിൽ കണ്ടെത്താനായി.
ശ്രീലങ്ക, ബോർണിയോ, മഡഗാസ്കർ എന്നീ രാജ്യങ്ങളിലാണ് നിലവിൽ പൂർണമായും മരത്തിൽ ജീവിക്കുന്ന ഞണ്ടുകളുള്ളത്.
കേരളത്തിൽനിന്ന് കണ്ടെത്തിയ മരഞണ്ട് ഇവയിൽനിന്ന് വ്യത്യസ്തമായതിനാലാണ് പുതിയ ജനുസ്സിൽ ഇവയെ പെടുത്തിയത്.
വൻ മരങ്ങളിലെ വെള്ളംനിറഞ്ഞ പൊത്തുകളിൽ  കഴിയുന്ന ഇവ പ്രജനനം നടത്തുന്നതും അവിടെയാണ്.
താന്നി , മരുത് , വയണ , ഏഴിലംപാല എന്നീ മരങ്ങളിലെ പൊത്തുകളിലാണ്  സാധാരണയായി കാണുന്നത്.
അവലംബം ↑ |New species of tree living crab found in Western Ghats_phys.org ↑ Archived 2017-07-22 at the Wayback Machine |പശ്ചിമഘട്ടത്തിൽ പുതിയ ഇനം മരഞണ്ടിനെ കണ്ടെത്തി_deshabhimani.com ↑ Archived 2017-04-11 at the Wayback Machine |പുതുതായി കണ്ടെത്തിയ മരഞണ്ട് കാണി സമൂഹത്തിന്റെ പേരിൽ -Mathrubhumi ↑ |പുതിയൊരിനം മരഞണ്ടിനെ തെക്കൻ പശ്ചിമഘട്ടത്തിൽ കണ്ടെത്തി_mbiseed.com ↑ |malayalivartha ↑ Archived 2017-07-22 at the Wayback Machine |ദേശാഭിമാനി
കാരൂർ സോമൻ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( ഡിസംബർ 2024 ) ( Learn how and when to remove this message )
മലയാളത്തിലെ ഒരു പ്രവാസി എഴുത്തുകാരനാണ് ഡാനിയേൽ സാമുവേൽ എന്ന കാരൂർ സോമൻ.
ലണ്ടനിൽ സ്ഥിരതാമസക്കാരനായ അദ്ദേഹം യൂണിവേഴ്സൽ റെക്കോർഡ്സ് ഫോറത്തിന്റെ അവാർഡ് നേടിയിട്ടുണ്ട്.
ഒരു ദിവസം ഏറ്റവും കൂടുതൽ പുസ്തകങ്ങൾ പ്രകാശനം ചെയ്തതിന്റെ ലോകറെക്കോർഡ് ആണ് അദ്ദേഹത്തിനെ അവാർഡിന് അർഹമാക്കിയത്.
അദ്ദേഹം തന്റെ മുപ്പത്തിനാല് പുസ്തകങ്ങൾ   
ഒരേ ദിവസം തന്നെ  പ്രകാശനം ചെയ്തിരുന്നു.
ലിമ വേൾഡ് ലൈബ്രറി ഓൺലൈൻ പത്രം, കെ.പി. ആമസോൺ പബ്ലിക്കേഷൻസ്, കാരൂർ പബ്ലിക്കേഷൻസ് എന്നിവയുടെ ചീഫ് എഡിറ്റർ കൂടിയാണ് ഇദ്ദേഹം.
സാഹിത്യചോരണം നടത്തി പുസ്തകങ്ങൾ പ്രസിദ്ധീകരിച്ചു എന്ന ആരോപണം ഉണ്ട് എങ്കിലും സോമൻ അത് നിഷേധിച്ചിട്ടുണ്ട്.
മാവേലിക്കര ചാരുംമൂടിലെ സാമുവേലിന്റെയും റെയ്ച്ചലിന്റെയും മകനായ ഡാനിയേൽ, കാരൂർ സോമൻ എന്ന പേരിൽ ഹൈസ്കൂൾ കാലം തൊട്ട് റേഡിയോ നാടകങ്ങളിൽ പങ്കെടുത്തും ബാലരമയിൽ കവിതകൾ എഴുതിയുമാണ് കലാ- സാഹിത്യരംഗത്തേക്കു പ്രവേശിച്ചത്.
അക്കാലത്തു അദ്ദേഹം അവതരിപ്പിച്ച കർട്ടനിടൂ , കാർമേഘം എന്നീ റേഡിയോ നാടകങ്ങൾ ഏറെ ജനപ്രീതി നേടിയിരുന്നു.
പോലീസിന്റെ കിരാത വാഴ്ച്ചയെ അടിസ്ഥാനമാക്കി 1972ൽ എഴുതിയ ഇരുളടഞ്ഞ താഴ്വര എന്ന സ്റ്റേജ് നാടകം ഏറെ വിവാദമാകുകയും ഭീഷിണി ഉണ്ടാകുകയും ചെയ്തതിനെ തുടർന്ന് സ്വദേശത്തുനിന്നും കാരൂരിനു റാഞ്ചിയിലേക്ക് പോകേണ്ടതായി വന്നിരുന്നു.
ഇതിനോടകം, നാടകം, സംഗീത നാടകം, നോവൽ, കുട്ടികളുടെ നോവൽ, കഥ, ചരിത്രകഥ, കവിത, യാത്രാവിവരണം, ലേഖനം, ജീവചരിത്രം, ആത്മകഥ, ശാസ്ത്ര- സാങ്കേതികം, കായികം, ടൂറിസം തുടങ്ങിയ പന്ത്രണ്ട് മേഖലകളിലായി അറുപത്തിയെട്ട് കൃതികൾ രചിച്ചിട്ടുണ്ട്.
1985 മുതൽ അദ്ദേഹം പ്രസിദ്ധീകരിച്ച പുസ്തകങ്ങൾ 'ക' എന്ന പേരിലാണ് ഇറങ്ങിയിട്ടുള്ളത്.
ഇതിലെ മൂന്ന് പുസ്തകങ്ങൾ ഇംഗ്ലീഷിലേക്കു മൊഴിമാറ്റം ചെയ്തിട്ടുണ്ട്.
കൂടാതെ, ഇംഗ്ലീഷിലും കഥയും നോവലും എഴുതിയിട്ടുണ്ട്.
മാധ്യമം ദിനപത്രത്തിനു വേണ്ടി 2012ലെ ലണ്ടൻ ഒളിമ്പിക്സ് റിപ്പോർട്ട് ചെയ്യുകയുണ്ടായി.
1990ൽ പുറത്തിറങ്ങിയ, കാരൂർ സോമന്റെ കണ്ണീർപ്പൂക്കൾ എന്ന ആദ്യത്തെ നോവലിന് തകഴി ശിവശങ്കരപ്പിള്ളയാണ് അവതാരികയെഴുതിയത്.
1996ൽ അസെന്റ് ബുക്ക്സ് ഗൾഫിൽ നിന്നും പ്രസിദ്ധീകരിച്ച, മലയാളത്തിലെ ആദ്യ സംഗീത നാടകമായ കടലിനക്കരെ എംബസി സ്കൂൾ എന്ന കൃതിക്ക് അവതാരികയെഴുതിയത്, തോപ്പിൽ ഭാസിയാണ് .
രാജീവ്, സിമ്മി, സിബിൻ എന്നിവർ മക്കളും സോണി, രാജീവ് എന്നിവർ മരുമക്കളുമാണ്.
പുസ്തകങ്ങൾ മലയാളം 2012 - കാവൽ മാലാഖ 2013 - കടലാസ് 2014 ചാന്ദ്രായാൻ 2015 - കാണപ്പുറങ്ങൾ 2015 - കിളിക്കൊഞ്ചൽ (ബാലസാഹിത്യം ) 2015 - കേരള ടൂറിസം ആന്റ് ഹോസ്പിറ്റാലിറ്റി (ടൂറിസം ) 2015 2016 - സ്പെയിൻ കാളപ്പോരിന്റെ നാട് (യാത്രാ വിവരണം ) 2016- ഫ്രാൻസ് ചരിത്ര ഗ്രന്ഥം കാൽപനികതയുടെ കവാടം 2017 - കാമനയുടെ സ്ത്രീപർവം 2017 - കടലിനക്കരെ ഇക്കരെ 2017 - സിനിമ ഇന്നലെ ഇന്ന് നാളെ 2019 - കഥാകാരന്റെ കനൽവഴികൾ 2019 - കാലാന്തരങ്ങൾ 2020 - കന്യാദളങ്ങൾ 2021 - കുഞ്ഞിളം ദ്വീപുകൾ 2021 - കാലത്തിന്റെ കണ്ണാടി 2022 - കാരിരുമ്പിന്റെ കരുത്ത് സർദാർ പട്ടേൽ (ജീവചരിത്രം) 2022 - കന്യാസ്ത്രീ കാർമേൽ 2024 കാർപ്പാത്തിയൻ പർവ്വത നിരകളിലൂടെ ഇംഗ്ലീഷ് പരിഭാഷ Dove and the Devils -'കന്യാസ്ത്രീ കാർമേൽ' എന്ന പുസ്തകത്തിന്റെ പരിഭാഷ.
(പരിഭാഷക: രാധാമണി കുഞ്ഞമ്മ) Malabar Aflame - 'കാണപ്പുറങ്ങൾ' എന്ന പുസ്തകത്തിന്റെ പരിഭാഷ.
സാഹിത്യചോരണ വിവാദം
2016ൽ മാതൃഭൂമി ബുക്ക്സ് പ്രസിദ്ധീകരിച്ച കാരൂർ സോമന്റെ, സ്പെയിൻ കാളപ്പോരിന്റെ നാട് എന്ന യാത്രാവിവരണ കൃതിയുമായി ബന്ധപ്പെട്ട് ഒരു വിവാദം ഉയരുകയും അത് വലിയ തോതിൽ ചർച്ച ചെയ്യപ്പെടുകയുമുണ്ടായി.
ഈ പുസ്തകത്തിലെ രണ്ടും മൂന്നും അധ്യായങ്ങൾ പൂർണമായും, അവസാന അധ്യായത്തിലെ ചില ഭാഗങ്ങളും തന്റെ ബ്ലോഗിൽ നിന്നും പകർത്തിയതാണെന്ന് ആരോപിച്ചു കൊണ്ട്, മലയാളത്തിലെ ഒരു യാത്രാവിവരണ സാഹിത്യകാരനും ബ്ലോഗറും വിക്കിപീഡിയനുമായ മനോജ് രവീന്ദ്രൻ രംഗത്തു വന്നിരുന്നു.
2017ൽ ഉടലെടുത്ത ഈ വിവാദം നിലവിൽ കോടതിനടപടി നേരിട്ടുകൊണ്ടിരിക്കുന്നു.
നിരക്ഷരൻ എന്ന പേരിൽ വിക്കിപീഡിയയിൽ ലേഖനങ്ങൾ എഴുതുന്ന മനോജ് രവീന്ദ്രന്റെ നിരക്ഷരൻ എന്ന ബ്ലോഗിൽ നിന്നാണ്, കാരൂർ സോമൻ വിവരങ്ങൾ ശേഖരിച്ചതെന്നാണ് മനോജ് രവീന്ദ്രന്റെ വെളിപ്പെടുത്തൽ.
ഇതിനെ തുടർന്ന്, തങ്ങളുടെ ബ്ലോഗുകളിൽ എഴുതിയ ലേഖനങ്ങളിലെ വിവരങ്ങളും ഈ പുസ്തകത്തിലുണ്ടെന്ന് ആരോപിച്ചു കൊണ്ട് സജി തോമസ്, വിനീത് എടത്തിൽ എന്നീ പ്രവാസി മലയാളി ബ്ലോഗർമാരും രംഗത്തു വരികയുണ്ടായി.
തുടർന്ന്, ഈ പുസ്തകം മാതൃഭൂമി പിൻവലിക്കുകയും ചെയ്തു.
പുസ്തകത്തിന്റെ രണ്ടാമത്തെ എഡിഷനാണ് പിൻവലിച്ചത്.
മാതൃഭൂമി പ്രസിദ്ധീകരിച്ച അദ്ദേഹത്തിന്റെ മറ്റൊരു പുസ്തകമായ ചന്ദ്രയാൻ പ്രഭാത് ബുക്ക് ഹൌസ് പ്രസിദ്ധീകരിച്ച ഇദ്ദേഹത്തിന്റെ മറ്റൊരു പുസ്തകമായ മംഗൾ‌യാൻ എന്നിവ  വിക്കിപ്പീഡിയ അതേപടി പകർത്തിയെഴുതിയതാണെന്ന് ആരോപണമുണ്ട്.
കേരള ഭാഷാ ഇൻസ്റ്റിറ്റ്യൂട്ട് പുറത്തിറക്കിയ ‘ഫ്രാൻസ് – കാൽ‌പ്പനികതയുടെ കവാടം’ എന്ന പുസ്തകത്തിലും തന്റെ യാത്രാവിവരണങ്ങൾ കോപ്പിയടിച്ച് ചേർത്തിട്ടുണ്ട് എന്നും  സുരേഷ് നെല്ലിക്കോട്, സിജോ ജോർജ്ജ് എന്നിവരുടെ ലേഖനങ്ങളും ഇതിൽ കോപ്പിയടിച്ചിട്ടുണ്ട് എന്നും നിരക്ഷരൻ അവകാശപ്പെടുന്നു.
നിരക്ഷരൻ കാരൂർ സോമനെതിരെ നിയമനടപടികൾ തുടരുന്നുണ്ട്, എന്നാൽ, തനിക്കെതിരെയുള്ള ആരോപണങ്ങൾ കാരൂർ സോമൻ നിഷേധിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ സാഹിത്യചോരണം Niraksharan Blog
കാറഡുക്ക
കാറഡുക്ക കേരളത്തിലെ വടക്കൻ ജില്ലയായ കാസർഗോഡ് ജില്ലയിലെ ഒരു മലയോര പ്രദേശമാണ്.
ഇത് ഈ സ്ഥലം ഉൾപ്പെട്ട ഒരു ഗ്രാമപഞ്ചായത്തിന്റെ പേരുമാണ്.
കാറഡുക്ക പഞ്ചായത്തിന്റെ പതിനാലാം വാർഡാണ് കാറഡുക്ക.
വാർഡു മെംബർ: തമ്പാൻ.
എം കാടകം എന്നും ഈ സ്ഥലത്തിനു പേരുണ്ട്.
സ്വാതന്ത്ര്യ സമരത്തിലെ കാടകം സത്യഗ്രഹം ഇവിടെ നടന്നു.
പശ്ചിമഘട്ടത്തിന്റെ വടക്കൻഭാഗത്തെ ചെറുകുന്നുകൾ ചേർന്ന പ്രദേശം.
കുറ്റിക്കാടുകളും വെളിംപ്രദേശങ്ങളും.
കുറുക്കൻ , കാട്ടുപന്നി , അണ്ണാൻ , മിക്ക പക്ഷികളും ഇവിടെയുണ്ട്.
അപൂവ്വയിനം ഓർക്കിഡുകളും പാറമുള്ള് തുടങ്ങിയ അനേകം തനതുസസ്യങ്ങളും ഇവിടെക്കാണാം.
പലതും അന്യം നിന്നുപോകാറായിട്ടുണ്ട്.
മഴസമയത്തു മാത്രം നിറയുന്ന തോടുകളാണു കൂടുതൽ എങ്കിലും താഴ്ന്ന പ്രദേശങ്ങളിൽ ജലനിർഗ്ഗമനത്തിനായി തുരങ്കങ്ങൾ ഉണ്ടാക്കി ജലമെടുത്ത്, കവുങ്ങുകൃഷിനടത്തുന്നു.
പൊതുവെ വരണ്ട പ്രദേശമായതിനാൽ പറങ്കിമാവ് പ്രധാന കൃഷിയാണ്.
ആഴംകൂടിയ കിണറുകളാണ് ജലസ്രോതസ്സുകൾ.
ശാന്തിനഗർ (പന്ത്രണ്ടാം മൈൽ), കാടകം കലകൾ
തെയ്യം എന്ന അനുഷ്ഠാന കലാരൂപത്തിനു വളരെ പ്രാധാന്യമുള്ള പ്രദേശമാണിത്.
ആയതിനാൽ ഇതിനു ചരിത്രാതീത പാരമ്പര്യമുണ്ട് എന്നു കരുതാം.
രണ്ടോളം തെയ്യ താനങ്ങൾ ഇവിടെ സ്ഥിതിചെയ്യുന്നു.
മുണ്ടോൾ ശ്രീ ദുർഗ്ഗാപരമേശ്വരി ക്ഷേത്രം കാറഡുക്കയിലെ പ്രധാന ക്ഷേത്രമാണ്.
കവുങ്ങ്, തെങ്ങ്, പറങ്കിമാവ്, പച്ചക്കറികൾ ഇവ കൃഷി ചെയ്യുന്നു.
കാസർഗോഡു നിന്നും 20 കിലോമീറ്റർ ഉണ്ട്.
ദേശീയപാതയായ 66 ഇതുവഴി കടന്നുപോകുന്നു.
കാസർഗോഡ് - ജാൽസൂർ റോഡ് ആണിത്.
ഇതുവഴി, കർണ്ണാടകയിലെ കുടകിലെ മഡിക്കേരിയിലെത്താം.
കാറഡുക്കയിൽ രണ്ട് സ്കൂളുകൾ ഉണ്ട്.
വൊക്കേഷണൽ ജി. എച്ച്. എസ്.എസ്. കാറഡുക്കയും എ. എൽ. പി. എസ്. ചെന്നാംകോട് എന്നിവയാണ്.
കാറഡുക്ക സ്വദേശികളായ പ്രമുഖർ തമ്പാൻ മേലത്ത് , ചിത്രകാരൻ സചീന്ദ്രൻ കാറഡുക്ക , ചിത്രകാരൻ പി. എസ്. പുണിഞ്ചിത്തായ , ആർട്ടിസ്റ്റ് മാധവൻ നായർ ഗാന്ധി സ്മാരകനിധി പ്രചാരകൻ കൃഷ്ണൻ നായർ, രാഷ്ട്രീയനേതാവ്, സ്വാതന്ത്ര്യസമരസേനാനി ഇതും കാണൂ [ ] അവലംബം
കാഴ്ചക്കുല ഇംഗ്ലീഷ് വിലാസം https://ml.wikipedia.org/wiki/Kazchakkula ഓണത്തോടനുബന്ധിച്ച് വിപണിയെത്തിയ വാഴക്കുലകൾ.
തിരുവോണത്തിന് ക്ഷേത്രങ്ങളിലേയ്ക്ക്, പ്രധാനമായും ഗുരുവായൂർ ക്ഷേത്രത്തിൽ കാഴ്ചയായി നൽകുന്നതിനായി പ്രത്യേക പരിചരണത്തോടുകൂടി വളർത്തിയെടുക്കുന്ന ചെങ്ങഴിക്കോടൻ എന്നയിനം വാഴയുടെ കുലയെയാണ് കാഴ്ചക്കുല എന്നു വിളിക്കുന്നത്.
ഉരുണ്ടതും ഏണുകൾ ഇല്ലാത്തതുമായ കായകളും സ്വർണനിറമുള്ള ഈയിനം വാഴക്കുലകളുടെ കൃഷി തൃശ്ശൂരിനുസമീപപ്രദേശങ്ങളായ തയ്യൂർ, എരുമപ്പെട്ടി, കരിയന്നൂർ, തുടങ്ങിയ ഭാഗങ്ങളിലാണ് വ്യാപകമായിട്ടുള്ളത്.
ചെങ്ങഴിക്കോടൻ
ഇവിടുത്തെ നാടുവാഴികൾ ചെങ്ങഴി നമ്പ്യാരായിരുന്നു.
അതിനാൽ ഇവരുടെ ആസ്ഥാനം ചെങ്ങഴിക്കോട് എന്നറിയപ്പെട്ടു.
ജന്മി-കുടിയാൻ സമ്പ്രദായം നിലനിന്നിരുന്ന കാലത്ത്; ജന്മിയ്ക് കുടിയാൻ കഴ്ചവച്ചിരുന്നതും ഈ ഇനത്തിലെ കുലകളായിരുന്നു.
ഇന്ന്, സുഹൃത്തുക്കൾക്കും ബന്ധുക്കൾക്കും കാഴ്ചക്കുല സമ്മാനിക്കുന്ന പതിവുണ്ട്.
കൂടാതെ കല്യാണം കഴിഞ്ഞുള്ള ആദ്യ ഓണത്തിന് പുതിയ ബന്ധുവീട്ടിൽ കാഴ്ചക്കുല നൽകുന്ന ആചാരവും നിലവിലുണ്ട്.
കുലയുടെ തൂക്കത്തിനും രൂപഭംഗിക്കും അനുസരിച്ചാണ് വിപണിയിലെ വില.
ഇതിനുവേണ്ടി പ്രത്യേക പരിചരണങ്ങൾ നൽകി കർഷകർ വാഴകൾ വളർത്തുന്നു.
സൂക്ഷിയ്ക്കുന്ന രീതിയും പ്രത്യേകമാണ്.
കാഴ്ചകുലകളുടെ മാണിയും പോളയും കളയാറില്ല.
കാവാരികുളം കണ്ടൻ കുമാരൻ
ജാതിവർണ്ണ വിവേചനത്തിനെതിരെ പോരാടിയ കേരളത്തിലെ നവോത്ഥാന നായകരിൽ ഒരാളാണ് ശ്രീ കാവാരികുളം കണ്ടൻ കുമാരൻ .
1863 ഒക്ടോബർ 25 ന് കൊല്ലം ജില്ലയിലെ തിരുവല്ലാ താലൂക്കിൽ (ഇന്നത്തെ പത്തനംതിട്ടയിലെ മല്ലപ്പള്ളി താലൂക്ക്) പെരുമ്പെട്ടി ഗ്രാമത്തിൽ കാവാരികുളം എന്ന പറയ ഗൃഹത്തിൽ കണ്ടന്റെയും മാണിയുടെയും മകനായി ജനനം.
തലമുറകളായി  കുടികിടപ്പുകാരും ആശ്രിതരുമായിരുന്നു കുമാരന്റെ കുടുംബം.
കൃഷിപ്പണിയും ഈറ്റപ്പണിയുമായിരുന്നു മാതാപിതാക്കളുടെ ജോലി.
മാതാപിതാക്കൾ വയലിൽ പണിക്കിറങ്ങുമ്പോൾ കരയിൽ ഇളയ കുട്ടികൾക്ക് കാവലിരിക്കുകയാണ് മൂത്തകുട്ടികൾക്കുള്ള ജോലി.
കുമാരന്റെ ബാല്യവും മാറ്റമില്ലാത്തതായിരുന്നു.
അക്ഷരം പഠിക്കണമെന്ന് മാതാപിതാക്കളെ അറിയിച്ചെങ്കിലും അവർ നിസഹായരായിരുന്നു.
അയൽവാസി കിട്ടുപിള്ള ആശാൻ ആണ് അദ്ദേഹത്തെ രഹസ്യമായി മലയാളം , സംസ്കൃതം , പരൽപ്പേർ എന്നിവ പഠിപ്പിച്ചത്.
മറ്റുള്ളവർ അത് തടയാൻ ശ്രമിച്ചെങ്കിലും കുമാരൻ പിൻതിരിഞ്ഞില്ല സ്വപരിശ്രമത്താൽ നന്നായി എഴുതാനും വായിക്കാനും പ്രസംഗിക്കാനും പഠിച്ചു.
തൻ്റെ ജനവിഭാഗമായ പറയർ ഗ്രാമത്തിനു വെളിയിൽ അപ്രാപ്യമായ സ്ഥലങ്ങളിൽ വഴിയും വഴിത്താരയും ഇല്ലാത്തതും വാസയോഗ്യം അല്ലാത്ത കുടിലുകളിലുമാണ് ജീവിച്ചിരുന്നത് എന്നത് മനസ്സിലാക്കിയ കുമാരൻ ക്ലേശകരമായ യാത്രകൾ നടത്തി അവരുടെ കുടിലുകളിൽ എത്തി എല്ലാവരെയും ഒത്തുകൂട്ടി അവർക്ക് വിദ്യാഭ്യാസവും സംഘടനാ ബോധവും പകർന്നു നൽകി.
കുമാരൻ തന്റെ സമപ്രായക്കാരെയും സമാന ചിന്താഗതിക്കാരെയും ചേർത്തുകൊണ്ട് 1911 ആഗസ്റ്റ്‌ 29 ന് (1087 ചിങ്ങം 13) ബ്രഹ്മപ്രത്യക്ഷ സാധുജന  സഭ എന്ന പറയ ( സാംബവ ) സമുദായ സംഘടന സ്ഥാപിച്ചു.
ആരുകാട്ട് ഊപ്പ , പഴൂർ കുഞ്ഞാണി , നാരകത്തറ എൻ.ഐ.കുഞ്ഞയ്യപ്പൻ , നാരകത്തറ ഇട്ട്യാതി , പഴയ കോണത്ത് കുഞ്ഞിരാമൻ , മoത്തിൽ കറുമ്പൻ , മണലോടി ചേന്നൻ നാരായണൻ , മലേത്തറ കറുമ്പൻ എന്നിവർക്കൊപ്പം ചങ്ങനാശ്ശേരി ചന്തയ്ക്കു സമീപമുള്ള മണലാട്ടി എന്ന പറയ ഗൃഹത്തിലെ കോത എന്ന പെൺകുട്ടി അഞ്ചു തിരിയിട്ടു കൊളുത്തിയ മഞ്ചിരാത് കൊളുത്തി ആയിരുന്നു ഉത്ഘാടനം .1913- ൽ സംഘടനയുടെ പേർ ബ്രഹ്മ പ്രത്യക്ഷ സാധുജന പരിപാലന സംഘം എന്നാക്കി.
കാവാരികുളം കണ്ടൻ കുമാരൻ ആദ്യ പ്രസിഡന്റും ആരുകാട്ട് ഊപ്പ ജനറൽ സെക്രട്ടറിയുമായി, പഴൂർ കുഞ്ഞാണി ഖജാൻജിയും.
ഇതിലൂടെ കേരള നവോത്ഥാന ചരിത്രത്തിൽ ആദ്യമായി സാമുദായികപരമായി സംഘടിച്ചവർ പറയർ (സാംബവർ) ആയി മാറി.
ശാഖകൾ തോറും പള്ളിക്കൂടങ്ങളും നിശാപാഠശാലകളും തുടങ്ങി.
സംഘടന തിരുവിതാംകൂറിന്റെ വിവിധ ദേശങ്ങളിൽ അതിശീഘ്രം വളർന്നു.
സ്വസമുദായത്തിനു “സമുദായ കോടതിയും" സ്ഥാപിച്ചു.
പ്രാകൃത ആചാരങ്ങൾക്കും അസമത്വങ്ങൾക്കുമെതിരെ കുമാരൻ പോരാടി.
അടിസ്ഥാന വിഭാഗങ്ങളുടെ അപരിഷ്കൃതമായ ഭക്ഷണശീലം, വൃത്തിയില്ലായ്മ, ജീവിതത്തിനു ദിശാബോധം ഇല്ലായ്മ എന്നിവയുടെ ദുരീകരണം ആയിരുന്നു കാവാരികുളം കണ്ടൻ കുമാരൻ ലക്ഷ്യമിട്ടത്.
സ്വയം പരിഷ്കരണം കൊണ്ടുമാത്രം നടക്കുന്നതല്ല അധ:സ്ഥിത അവസ്ഥയിൽ കഴിയുന്ന സമൂഹങ്ങളുടെ മോചനം.
സമ്പത്ത് ഇല്ലായ്മ പ്രശ്നമായിരുന്നു.
അക്കാലത്ത് സമ്പത്ത് ഭൂകേന്ദ്രീകൃതം ആയിരുന്നു.
അതുമനസ്സിലാക്കിയാണ് സർക്കർ ഭൂമി "ദാനപ്പതിവിലൂടെ" എന്ന ആശയം രൂപം കൊണ്ടത്.
ആ ആശയം യാഥാർഥ്യമാക്കാനുള്ള കഠിനാധ്വാനം ആയിരുന്നു കണ്ടൻകുമാരൻ അന്നുമുതൽ ജീവിതാവസാനംവരെ നടത്തിക്കൊണ്ടിരുന്നത്.
ഇന്ന് തിരുവിതാംകൂർ ഭാഗത്തുള്ള അടിസ്ഥാന വിഭാഗങ്ങളുടെ  ആവാസ മേഖലകളിൽ പലതും അത്തരം ശ്രമഫലമായി ലഭിച്ചതാണ്.
പുറമ്പോക്ക് ഭൂമി, പുതുവൽ ഭൂമി എന്നിവ വൻതോതിൽ പതിച്ചു കിട്ടുന്നതിനായി, ലഭിക്കേണ്ട ഭൂമിയുടെ സർവ്വേ നമ്പർ, എലുക, വിസ്തീർണ്ണം എന്നിവ കൃത്യമായി കണ്ടെത്തി സർക്കാരിൽ അപേക്ഷ നല്കി തന്റെ ആളുകൾക്ക് പതിച്ചു വാങ്ങുന്നതിൽ ബദ്ധശ്രദ്ധനായിരുന്നു കണ്ടൻ കുമാരൻ.
ജനാധിപത്യ കേരളം ഭൂപരിഷ്കരണം നടപ്പിലാക്കുന്നതിനും എത്രയോ കാലം മുമ്പ് തൻറെ സമുദായത്തിൽ പെട്ട പാവപ്പെട്ടവർക്ക് ഇത്തിരി മണ്ണ് നേടിക്കൊടുക്കാൻ കുമാരന് കഴിഞ്ഞു .
1915-ൽ അദ്ദേഹം ശ്രീമൂലം പ്രജാസഭാംഗമായി നോമിനേറ്റ് ചെയ്യപ്പെട്ടു.
അധ:സ്ഥിത ജനതയിൽ അയ്യൻകാളി കഴിഞ്ഞാൽ ഏറ്റവും കൂടുതൽ കാലം (14 വർഷം) സാമാജികനായിരുന്നത് കണ്ടൻകുമാരനാണ്.
ശുചിത്വം ഭാവനപരിസരവൃത്തി എന്നിവയിൽ സമുദായംഗങ്ങളിൽ ബോധവൽക്കരണം നടത്തി.
പട്ടിണി നിവാരണ നടപടികൾ സ്വീകരിക്കുന്നതിൽ വൻ താൽപ്പര്യംകാട്ടി 99-ലെ കുപ്രസിദ്ധമായ വെള്ളപ്പൊക്കം ഉണ്ടായപ്പോൾ.
കിഴക്കൻ വനങ്ങളിൽ നിന്നും ചങ്ങാടങ്ങളിൽ അതി സാഹസികമായി ഈറ്റ വെട്ടിക്കൊണ്ടുവന്നു സമുദായംഗങ്ങൾക്ക് തൊഴിൽ നൽകി അവരെ പട്ടിണിയിൽ നിന്നുരക്ഷിച്ചു.
പ്രജാസഭയിൽ ഞങ്ങൾക്ക് 'പട്ടി കേറാത്ത കൊട്ടില്' വേണമെന്ന് ആവശ്യപ്പെട്ട്    പാർപ്പിട പ്രശ്നത്തിന് പരിഹാരം നേടിയെടുത്തു.
വാളെടുത്തവരെ വരുതിയിലാക്കാനും പോരെടുത്തവർക്കെതിരെ പൊരുതി അവരെ തോൽപ്പിക്കാനും കുമാരൻ മുന്നിൽ നിന്നു .
1915-20,1923,1926-32 കാലഘട്ടങ്ങളിൽ കുമാരൻ ശ്രീമൂലം പ്രജാസഭ മെമ്പർ ആയിരുന്നു.
പിൽക്കാലത്ത് മകൻ പി.കെ കുമാരനും എം.എൽ.സി ആയി.
ചത്താൽ കുഴിച്ചു മൂടാൻ  അനുമതി തേടാതെ സ്വന്തമായി മണ്ണ് വേണം, അന്നം പാകം ചെയ്യാനും അന്തി ഉറങ്ങാനും സ്വന്തമായി അൽപ്പം മണ്ണ് ഓരോ പറയ കുടുംബത്തിനും കിട്ടണം എന്നദ്ദേഹം ശ്രീമൂലം അസംബ്ലിയിൽ ആവശ്യപ്പെട്ടു .
സർക്കാർ വക പുറമ്പോക്ക് ഭൂമിയും പുതുവൽ ഭൂമിയും ദാനപ്പതിവ് എന്ന നിലയിൽ പറയർക്ക്(സാംബവർക്ക്) നൽകണം എന്നദ്ദേഹം വാദിച്ചു.
തുടർന്നു ആയിരക്കണക്കിന് ഭൂമി സാംബവർക്ക് പതിച്ചു നൽകപ്പെട്ടു.
പിന്നീട് അവരെ സാക്ഷരർ ആക്കുന്നതിൽ ആയി അദ്ദേഹത്തിൻറെ ശ്രദ്ധ.
ഓരോ സമുദായ ശാഖയിലും ഓരോ ഏകാധ്യാപക വിദ്യാലയം (മൊത്തം 52 എണ്ണം ) അദ്ദേഹം സ്ഥാപിച്ചു, ഒപ്പം ഹോസ്റ്റലും.
തന്റ  പ്രജാസഭാ കാലയളവിൽ ഈറ്റ ലഭ്യതയുടെ പ്രശ്നം ഉന്നയിച്ച് ഈറ്റപാസ് നേടിയെടുത്ത  ആളായിരുന്നു അദ്ദേഹം.
പാഠപുസ്തകം സൗജന്യമായ് നൽകുക,അവിടെ ജോലി ചെയ്യുന്ന അദ്ധ്യാപകർക്ക് സർക്കാർ ഗ്രാൻ്റ് അനുവദിപ്പിക്കുകയും പഠിക്കുന്ന വിദ്യാർത്ഥികൾക്ക് ഉച്ചക്കഞ്ഞിക്കുള്ള ഏർപ്പാടുകൾ ഗവൺമെന്റിനാൽ സാദ്ധ്യപ്പെടുത്തുകയും ചെയ്തു.
അധ:സ്ഥിത വിഭാഗങ്ങളിൽ, പറയർക്ക് ഏറ്റവും ഉയർന്ന സാക്ഷരത (23ശതമാനം) 1931 കാലത്ത് കൈവരിക്കാൻ കഴിഞ്ഞത് കുമാരൻറെ ഈ നടപടി കാരണമാണ് ( ജാതി സെൻസ്സസ് 1931 കാണുക).
1921- ൽ കവിയൂരിൽ വച്ച് ശ്രീനാരായണ ഗുരുവുമായി കൂടിക്കാഴ്ച നടത്തി.
ചങ്ങനാശ്ശേരി പരമേശ്വരൻ പിള്ള, അയ്യങ്കാളി , മൂലൂർ പത്മനാഭപ്പണിക്കർ , സി.വി.കുഞ്ഞുരാമൻ എന്നിവരുമായി ഉറ്റബന്ധം പുലർത്തിയിരുന്നു.
അവസാനകാലം ചെങ്ങന്നൂരിൽ മൂത്തമകൻ പി കെ കുമാരന്റെ കൂടെയായിരുന്നു.
ഒരു  തിരുവനന്തപുരം യാത്ര കഴിഞ്ഞു വന്നപ്പോൾ പിടിപെട്ട ചെറിയ പനി കടുത്തപ്പോൾ മാവേലിക്കര ഗവൺമെൻറ് ആശുപത്രിയിൽ അഡ്മിറ്റ് ആയി.
പനിക്കൊപ്പം കാസ രോഗവും കലശലായി.
40 ദിവസം കിടന്നിട്ടും കാര്യമായ ശമനം ഉണ്ടായില്ല അവസാനനാളുകളിൽ അതിസാരം കൂടി പിടിപെട്ടപ്പോൾ രോഗിയുടെ  അനുവാദത്തിനു കാത്തു നിൽക്കാതെ  ആശുപത്രിയിൽ നിന്നും ഡിസ്ചാർജ് ചെയ്യുകയാണ് ഉണ്ടായത്.
മക്കളും കുടുംബവും ഉള്ള പെരുമ്പട്ടിയിലേക്ക് തന്നെ പോകണമെന്നായിരുന്നു അദ്ദേഹത്തിൻറെ അന്ത്യാഭിലാഷം.
എന്നാൽ വാഹനസൗകര്യം അപര്യാപ്തമായ ആ കാലത്ത് മലയോര പ്രദേശമായ മാവേലിക്കരയിൽ നിന്ന് പെരുമ്പട്ടിയിലേക്കുള്ള യാത്ര ദുഷ്കരമായിരുന്നു.
എന്നിട്ടു കൂടി അദ്ദേഹത്തിൻറെ അനുയായികൾ അതിനു തയ്യാറായി.
ചെങ്ങന്നൂരിനടുത്തുള്ള പുത്തൻകാവിൽ എത്തിയപ്പോഴേക്കും അസ്വസ്ഥത വർദ്ധിച്ചു.
അവിടെ അമ്മൂമ്മേത്തു  എന്ന കുടുംബത്തിൽ തങ്ങി വിശ്രമിച്ചു.
വെളുപ്പിനു തന്നെ പെരുമ്പട്ടിക്കുള്ള യാത്രതുടർന്നു ആറാട്ടുപുഴയിൽ എത്തുമ്പോഴേക്കും രോഗം വീണ്ടും മൂർച്ഛിച്ചു.
യാത്ര തുടരാനാവാതെ  നല്ലുമല എന്ന കുടുംബത്തിൽ അദ്ദേഹത്തെ എത്തിച്ചു.
സൂര്യോദയത്തിന് മുൻപ് തന്നെ തന്റെ എഴുപത്തി ഒന്നാമത്തെ വയസ്സിൽ 1934 ഒക്ടോബർ 16-നു സംഭവബഹുലമായ ആ ജീവിതത്തിന് അന്ത്യമായി.
കുടുംബാംഗങ്ങളുടെ സാന്നിധ്യമില്ലാതെ സംസ്കാരം ആറാട്ടുപുഴയിൽ നടന്നു.
വാർത്ത നാട്ടിലെത്തിയത് ദിവസങ്ങൾക്കുശേഷം മാത്രം.
മല്ലപ്പള്ളിയിലെ കൊറ്റനാട് പഞ്ചായത്ത് സമതി അദ്ദേഹത്തിന്റെ ഛായാചിത്രം പഞ്ചായത്ത് ഹാളിൽ സ്ഥാപിച്ചു അദ്ദേഹത്തിൻറെ സ്മരണ നില നിർത്തുന്നു.
കൂടുതൽ വായനക്ക് കാവാരികുളം കണ്ടൻ കുമാരൻ, ഒരു ചരിത്ര പഠനം - പ്രൊഫസർ എസ് കൊച്ചു കുഞ്ഞ് മഹാത്മാ കാവാരികുളം കണ്ടൻ കുമാരൻ - അഡ്വക്കേറ്റ് മുന്തൂർ കൃഷ്ണൻ അവലംബം
കാവാലം രംഭ ഇംഗ്ലീഷ് വിലാസം https://ml.wikipedia.org/wiki/Kavalam_Rambha
നാടൻ പാട്ട് ഗായികയായിരുന്നു കാവാലം രംഭ (മരണം : 5 ഫെബ്രുവരി 2015).
കുട്ടനാട്ടിലെ കാർഷിക പാട്ടുകളായ ഞാറ്റുപാട്ട്‌ , ചക്രപ്പാട്ട്‌ , കൊയ്‌ത്തുപാട്ട്‌ , അമ്മാനം , കോലംതുള്ളൽപാട്ട് , മരമുടിയാട്ടം , വഞ്ചിപ്പാട്ട് , നടിച്ചിൽപാട്ട് , തെയ്യാട്ടം എന്നീ വിഭാഗങ്ങളിൽപെടുന്ന നാടൻപാട്ടുകളുടെ  വലിയ ശേഖരത്തിന്റെ ഉടമയായിരുന്നു.
നാല്പതിൽ ചിറയിൽ നാണു - അച്ചാര ദമ്പതികളുടെ മകളായിരുന്നു.
1999ലെ വാമൊഴി വഴക്കം പരിപാടിയിലൂടെ കാവാലം നാരായണപ്പണിക്കരാണ് കാവാലം രംഭയെന്ന കലാകാരിയെ അവതരിപ്പിച്ചത്.
കുരുന്നുകൂട്ടം എന്ന നാരായണപ്പണിക്കരുടെ കലാവേദിയിൽ സജീവമായി പ്രവർത്തിച്ചു.
നാടൻ കലാരൂപങ്ങളായ മുടിയാട്ടം, തെയ്യാട്ടം, കോലംതുള്ളൽ എന്നിവയിലും പ്രാവീണ്യമുണ്ടായിരുന്നു.
ചങ്ങനാശ്ശേരി നവജീവൻ ട്രസ്റ്റിൽ വച്ച 2015 ൽ അന്തരിച്ചു.
അവിവാഹിതയായിരുന്ന അവരുടെ ജഡത്തിൽ സഹോദരപുത്രനാണ് അന്ത്യകർമ്മങ്ങൾ ചെയ്തത്.
പുരസ്കാരങ്ങൾ ഫോക് ലോർ അവാർ‌ഡ്(2005) ചാവറ അവാർഡ് കുട്ടനാട് പൈതൃകം അവാർ‌ഡ് അവലംബം ↑ ↑ ↑ ↑ http://m.dailyhunt.in/news/india/malayalam/kerala-kaumudi-epaper-kaumudi/kavalam-rambha-arangozhinyu-newsid-36046740
കാസാബ്ലാങ്കാ ഫിലിം ഫാക്ടറി
മലയാള ചലച്ചിത്ര സംവിധായകനായ നിർമൽ ബേബി വർഗീസിന്റെ ഉടമസ്ഥതയിലുള്ള ചലച്ചിത്രനിർമ്മാണ കമ്പിനിയാണ് കാസാബ്ലാങ്കാ ഫിലിം ഫാക്ടറി (English: Casablanca Film Factory).
കേരളത്തിലെ വയനാട് ജില്ലയിലെ കാവുംമന്ദത്താണ് ഈ സ്ഥാപനം സ്ഥിതി ചെയ്യുന്നത്.
2016 നിർമൽ സംവിധാനം ചെയ്ത മിറർ ഓഫ് റിയാലിറ്റി , മാറ്റം ദി ചേഞ്ച് എന്നീ രണ്ട് ഹൃസ്വ ചിത്രങ്ങളാണ് ഈ ബാനറിൽ നിർമ്മിച്ച ആദ്യ ചലച്ചിത്രങ്ങൾ.
കേരളസംസ്ഥാന ടെലിവിഷൻ പുരസ്കാരം ഉൾപ്പടെ നിരവധി അവാർഡുകൾ കരസ്ഥമാക്കിയ തരിയോട് എന്ന ചരിത്ര ഡോക്യൂമെന്ററി ചലച്ചിത്രത്തിലൂടെയാണ് ഈ നിർമ്മാണ കമ്പനി കൂടുതൽ ശ്രദ്ധ നേടുന്നത്.
2022 ൽ മലയാളത്തിലെ ആദ്യത്തെ ഫൗണ്ട് ഫൂട്ടജ് സിനിമയായ വഴിയെ നിർമ്മിച്ചു.
ഡ്രെഡ്ഫുൾ ചാപ്‌റ്റേഴ്‌സ് എന്ന ടൈം ലൂപ്പ് ചിത്രമാണ് അടുത്തതായി പുറത്തിറങ്ങാനുള്ള ചിത്രം.
നിർമ്മിച്ച ചിത്രങ്ങൾ മിറർ ഓഫ് റിയാലിറ്റി - 2016 മാറ്റം ദി ചേഞ്ച് - 2016 തരിയോട് - 2021 വഴിയെ - 2022 ഡ്രെഡ്ഫുൾ ചാപ്‌റ്റേഴ്‌സ് - 2024 പ്രവർത്തനങ്ങൾ
കാസാബ്ലാങ്കാ ഫിലിം ഫാക്ടറി അവാർഡ്‌സ് , കാസാബ്ലാങ്കാ ഫിലിം ഫാക്ടറി ഹൊറർ ഫിലിം ഫെസ്റ്റിവൽ , കാസബ്ലാങ്ക ഇൻഡിപെൻഡന്റ് ഫിലിം ഫെസ്റ്റ് , വഴിയെ ഇൻഡീ ഫിലിം ഫെസ്റ്റ് എന്നിവ സംഘടിപ്പിക്കുന്നു.
അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കാസാബ്ലാങ്കാ ഫിലിം ഫാക്ടറി
കാർലോസ് ഫ്യുവന്തസ് ഇംഗ്ലീഷ് വിലാസം https://ml.wikipedia.org/wiki/Carlos_Fuentes
സ്​പാനിഷ് ഭാഷയിലെ  മികച്ച എഴുത്തുകാരിലൊരാളായിരുന്നു മെക്‌സിക്കൻ നോവലിസ്റ്റ് കാർലോസ് ഫ്യുവന്തസ് (11 നവംബർ 1928 – 15 മേയ് 2012).
പനാമ സിറ്റിയിൽ 1928 നവംബർ 11-ന് നയതന്ത്രജ്ഞന്റെ മകനായിട്ടായിരുന്നു ജനനം.